钦定古今图书集成/明伦汇编/闺媛典/第027卷 > 皇清 > 陈遇妻叶氏
## 钦定古今图书集成/明伦汇编/闺媛典/第027卷 > 皇清 > 陈遇妻叶氏

按《仁和县志》：“叶氏，乘龙女。幼读父书，习女诫大义，适文学陈遇。陈为钱邑世族，遇父克显为郡诸生，与叶父同学，因以爱女归焉。结褵后，孝事舅姑，琴瑟静好。未二载，翁姑相继辞世，氏哀毁尽礼。遇家贫，值岁饥馑，氏以女红助薪水，漏下四鼓不辍。遇馆仁和唐栖镇，随迁居焉。氏受女徒于室，丧葬嫁娶咸藉内助力。” 遇抱病几危，医束手不能救，氏吁祷剪肉以进，遂霍然以起。生一子三女。子孚、衷，至性孝友，族党中落，祠墓祭享，赖以不替。氏年逾七十，子孝媳贤，齐眉白首，诸孙绕膝，以微疾终。